**Csongrád Város Polgármesterétől**

Száma: Önk/15-1/2021

Témafelelős: dr. Barcsi Judit

***ELŐTERJESZTÉS***

***Csongrád Városi Önkormányzat Képviselő-testületének***

***hatáskörében Csongrád Város Polgármesterének***

***2021. február 4-ei döntéséhez***

**Tárgy:** Javaslat a közterületek rendeltetéstől eltérő célú használatának szabályairól és díjairól szóló 4/2014.(II. 24.) önkormányzati rendelet módosítására

Tisztelt Képviselő-testület!

A Kormány az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki a 478/2020. (XI. 3.) Korm. rendelettel.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján, veszélyhelyzetben a települési önkormányzat képviselő-testületének feladat- és hatáskörét a polgármester gyakorolja.

Mindezekre figyelemmel, a következőket terjesztem elő:

# A módosítás célja a veszélyhelyzet idején alkalmazandó védelmi intézkedések második ütemérőlszóló 484/2020. (XI. 10.) Korm. rendeletben foglalt járványügyi szigorításokkal érintett vendéglátó üzletek, az edző- és fitnesztermek üzemeltetőinek, valamint a szálláshely-szolgáltatók gazdasági terheinek csökkentése.

A rendeletalkotás kapcsán elvégzett előzetes hatásvizsgálatról a jogalkotásról szóló 2010. évi CXXX. törvény 17.§ (2) bekezdése alapján az alábbiak szerint tájékoztatom.

A rendelet megalkotásának

* **társadalmi, költségvetési, gazdasági, egészségi, környezeti következménye, illetve hatása:**
a szabályozás célja a vendéglátó üzletek, az edző- és fitnesztermek üzemeltetőinek, valamint a szálláshely-szolgáltatók gazdasági terheinek csökkentése.
* **adminisztratív hatása:** a rendeletben foglaltak betartása adminisztrációs többletterhet nem jelent.
* a rendelet **megalkotásának szükségessége:** a cégek gazdasági teljesítőképességének megóvása
* jogszabály alkalmazásához szükséges **személyi, szervezeti, tárgyi és pénzügyi feltételek** rendelkezésre állnak.

Csongrád, 2021. február 4.

 Bedő Tamás

 polgármester

***Csongrád Városi Önkormányzat Képviselő-testületének***

# *4/2021. (II. 04.) önkormányzati rendelete*

***a közterületek rendeltetéstől eltérő célú használatának szabályairól és díjairól szóló***

***4/2014.(II. 24.) önkormányzati rendelet módosításáról***

Csongrád Városi Önkormányzat Képviselő-testületének rendeletalkotási hatáskörét gyakorolva Csongrád Város Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján, Magyarország Alaptörvényének 32. cikk (2) bekezdésében meghatározott eredeti jogalkotói hatáskörében és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva a következőket rendeli el:

**1.§** A rendelet 10.§ (1a) bekezdése helyébe a következő rendelkezés lép:

*„10.§ (1a) Nem kell közterület-használati díjat fizetnie a vendéglátó üzleteknek, a szálláshely-szolgáltatóknak és az edző- és fitnesztermek üzemeltetőinek 2021. június 30. napjáig.*

**2.§** A rendelet 17/A.§-a helyébe a következő rendelkezés lép:

*„(1) 2021. július 1. napján hatályát veszti e rendelet 10.§ (1a) bekezdése.*

*(2) Ezen § 2021. július 1. napján veszti hatályát*.”

**2.§** Ez a rendelet 2021. február 5. napján lép hatályba.

 Bedő Tamás polgármester

**Záradék:**

A rendelet kihirdetésének napja: 2021. február 4.

 Dr. Juhász László jegyző

INDOKOLÁS

1.§

# A módosítás célja a veszélyhelyzet idején alkalmazandó védelmi intézkedések második ütemérőlszóló 484/2020. (XI. 10.) Korm. rendeletben foglalt járványügyi szigorításokkal érintett vendéglátó üzletek, az edző- és fitnesztermek üzemeltetőinek, valamint a szálláshely-szolgáltatók gazdasági terheinek csökkentése.